**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 70**

**Казанлък, 16.04.2021 г.**

Заседанието се откри в 17:30 ч. от Председателя Здравко Балевски, при следния:

**Дневен ред:**

1. Разглеждане на постъпило писмо от 13.04.2021 год. на Председателя на Общински съвет Казанлък във връзка със Заявление от Общински съветник за предсрочно прекратяване на пълномощията му.

2. Разни.

На заседанието присъстват Здравко Балевски, Николай Господинов, Тюркян Салиева, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков и Спас Спасов – 12 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на Общинска избирателна комисия Казанлък.

Г-н Балевски предложи да се премине към разглеждане на текущите въпроси по дейността на Комисията по предварително обявения дневен ред.

**По т.1 от Дневния ред:**

В Общинска избирателна комисия Казанлък е постъпило Писмо с Вх. № 37-01-3/13.04.2021 г. от Председателя на Общински съвет Казанлък – Николай Златанов, с което уведомява Комисията, че в деловодството на общински съвет е депозирано Заявление с Вх. № ОС-1013/13.04.2021 г. от Илиана Петкова Жекова, в качеството й на общински съветник от листата на ПП ГЕРБ, мандат 2019 – 2023, с молба за предсрочно прекратяване на пълномощията й на основание чл. 30, ал. 4, т. 4 от Закона за местното самоуправление и местната администрация (ЗМСМА).

Общинска избирателна комисия Казанлък, след като разгледа постъпилото Писмо и приложеното към него Заявление, установи, че е подадено заявление за предсрочното прекратяване на пълномощията на общинския съветник, поради подаване на оставка.

Съгласно чл. 30, ал. 7 от ЗМСМА, в тридневен срок от получаване на справката и документите, удостоверяващи обстоятелствата по ал. 4, т. 4, общинската избирателна комисия обявява за избран за общински съветник следващия в листата кандидат. В настоящия случай, следващият в листата на ПП ГЕРБ, е кандидатът Антим Пламенов Паральов с ЕГН: хххххххххх.

Предвид изложеното, Общинска избирателна комисия Казанлък следва да прекрати предсрочно пълномощията на Илиана Петкова Жекова, като общински съветник и да обяви за избран за общински съветник следващия в листата на ПП ГЕРБ, Антим Пламенов Паральов с ЕГН: хххххххххх.

Издаденото Удостоверение за избран общински съветник № 18/05.11.2019 г. на Илиана Петкова Жекова да бъде анулирано и да бъде издадено ново такова на Антим Пламенов Паральов.

Председателят на Комисията предостави възможност за мнения, предложения и възражения. Такива не са направени.

Премина се в режим на поименно гласуване на предложения проект за решение.

**„За“** приемане на решението гласуваха 12 от членовете на комисията (Здравко Балевски, Николай Господинов, Таня Димитрова, Мариана Стойнева, Тюркян Салиева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков и Спас Спасов).

**„Против“** приемане на решението – няма.

Във връзка с гореизложеното и на основание чл. 458, ал. 1 от Изборния кодекс, чл. 30, ал. 7 от ЗМСМА във връзка с чл. 30, ал. 4, т. 4, чл.30 ал. 5 от ЗМСМА Общинска избирателна комисия Казанлък взе следното:

**РЕШЕНИЕ № 259**

**1. ПРЕКРАТЯВА** предсрочно пълномощията на общинския съветник от листата на ПП ГЕРБ Илиана Петкова Жекова, ЕГН хххххххххх, поради избирането й за народен представител.

2. Анулира Удостоверение за избран общински съветник № 18/05.11.2019 г. на ОИК Казанлък.

3. **ОБЯВЯВА** за избран за общински съветник следващият кандидат от кандидатската листа на ПП ГЕРБ – Антим Пламенов Паральов с ЕГН: хххххххххх.

4. Да бъде издадено Удостоверение за избран общински съветник на Антим Пламенов Паральов с ЕГН: хххххххххх.

Решението на Общинска избирателна комисия Казанлък подлежи на обжалване пред Административен съд Стара Загора в седемдневен срок от обявяването му по реда на чл. 459 от ИК.

Препис от решение да се изпрати на Председателя на Общински съвет Казанлък в тридневен срок от издаването му.

**По т. 2 от Дневния ред – няма предложения.**

Поради изчерпване на дневния ред заседанието бе закрито в 17:45 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/